Fredag klokken 11.30 falder dommen i Aalbæk-sagen hvor fem nordmænd er tiltalt for at smugle 250 kilo hash ind i Danmark og videre til Norge. Smuglingen blev forpurret 6. januar 2013, da Nordjyllands Politi i samarbejde med politiets aktionsstyrke slog til på Aalbæk Havn. Her blev to nordmænd anholdt og en tredje dræbt i forsøget på at undslippe politiet. Siden er yderligere tre mænd blevet anholdt og varetægtsfængslet og præcis et år senere kom sagen for Retten i Hjørring. TV2/Nord er med i retten og bringer afgørelsen i sagen, så snart den foreligger.

Opsummering:
Klokken 11.30 falder dommen i smuglersagen fra Aalbæk.